ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση υπερωριακής απασχόλησης καθώς και
νυχτερινής εργάσιμων και ημερήσιας ή νυχτερινής απασχόλησης Κυριακών και εξαιρέσιμων
ημερών, τόσο καθ’ υπέρβαση του υποχρεωτικού
ωραρίου όσο και προς συμπλήρωση του υποχρεωτικού ωραρίου, των μονίμων και με σχέση
εργασίας Ι.Δ.Ο.Χ. υπαλλήλων των Μονάδων Πρωτοβάθμιας Φροντίδας Υγείας, αρμοδιότητας της
Διοίκησης της 3ης Υγειονομικής Περιφέρειας Μακεδονίας για το έτος 2025.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπό στοιχεία 59479
ΕΞ 2024/31.12.2024 απόφασης του Υπουργού
Εσωτερικών που δημοσιεύθηκε στην Εφημερίδα
της Κυβερνήσεως (Β’ 7542).
ΑΠΟΦΑΣΕΙΣ
Αριθμ. 1739
(1)
Έγκριση υπερωριακής απασχόλησης καθώς και
νυχτερινής εργάσιμων και ημερήσιας ή νυχτερινής απασχόλησης Κυριακών και εξαιρέσιμων
ημερών, τόσο καθ’ υπέρβαση του υποχρεωτικού
ωραρίου όσο και προς συμπλήρωση του υποχρεωτικού ωραρίου, των μονίμων και με σχέση ερ-
γασίας Ι.Δ.Ο.Χ. υπαλλήλων των Μονάδων Πρωτοβάθμιας Φροντίδας Υγείας, αρμοδιότητας της
Διοίκησης της 3ης Υγειονομικής Περιφέρειας
Μακεδονίας για το έτος 2025.
Ο ΔΙΟΙΚΗΤΗΣ ΤΗΣ 3ΗΣ ΥΓΕΙΟΝΟΜΙΚΗΣ
ΠΕΡΙΦΕΡΕΙΑΣ ΜΑΚΕΔΟΝΙΑΣ
Έχοντας υπόψη:
Τις διατάξεις:
1. Την περ. 13 της παρ. 5 του άρθρου 3 του ν. 3329/2005
«Εθνικό Σύστημα Υγείας και Κοινωνικής Αλληλεγγύης και
λοιπές διατάξεις» (Α’ 81), σύμφωνα με τις οποίες ο Διοικητής γνωμοδοτεί στον Υπουργό Υγείας για το ύψος της
επιχορηγήσεως των Φ.Π.Υ.Υ. της Περιφέρειάς του για την
κάλυψη του κόστους των εφημεριών του ιατρικού και
λοιπού επιστημονικού προσωπικού, των ωρών υπερωριακής απασχόλησης και εργασίας κατά τις νυχτερινές
ώρες και εξαιρέσιμες ημέρες του λοιπού προσωπικού
των Φ.Π.Υ.Υ., καθώς και του προσωπικού της Δ.Υ.Πε., μετά
από προηγούμενη έγκριση αντίστοιχης εισήγησης του
αρμόδιου για θέματα ψυχικής υγείας Υποδιοικητή για
το ιατρικό και λοιπό προσωπικού των δομών και φορέων παροχής υπηρεσιών ψυχικής υγείας του οικείου
Πε.Δ.Υ.Ψ.Υ. που συμμετέχουν στο πρόγραμμα εφημεριών.
2. Τον ν. 3527/2007 «Κύρωση συμβάσεων υπέρ νομικών προσώπων εποπτευόμενων από το Υπουργείο
Υγείας και Κοινωνικής Αλληλεγγύης και λοιπές διατάξεις»
(Α’ 25).
3. Την παρ. 1 του άρθρου 6 του ν. 3833/2010 «Προστασία της εθνικής οικονομίας - Επείγοντα μέτρα για
την αντιμετώπιση της δημοσιονομικής κρίσης» (Α’ 40).
4. Την παρ. 1 του άρθρου 38 του ν. 3986/2011 «Επείγοντα Μέτρα Εφαρμογής Μεσοπρόθεσμου Πλαισίου Δημο-
σιονομικής Στρατηγικής 2012-2015» (Α’ 152), σύμφωνα
με τις οποίες οι ώρες απογευματινής υπερωριακής εργασίας δεν μπορεί να υπερβαίνουν τις είκοσι (20) ώρες
μηνιαίως ανά υπάλληλο.
5. Το άρθρο 41 του ν. 3979/2011 «Για την ηλεκτρονική
διακυβέρνηση και λοιπές διατάξεις» (Α’ 138).
6. Τον ν. 4238/2014 «Πρωτοβάθμιο Εθνικό Δίκτυο Υγείας (ΠΕΔΥ), αλλαγή σκοπού ΕΟΠΥΥ και λοιπές διατάξεις»
(Α’ 38), όπως αυτές τροποποιήθηκαν με την παρ. 2 το
άρθρου 3 του ν. 4486/2017 «Μεταρρύθμιση της Πρωτοβάθμιας Φροντίδας Υγείας, επείγουσες ρυθμίσεις αρμο-
διότητας Υπουργείου Υγείας και άλλες διατάξεις» (Α’ 115).
7. Την παρ. 1 του άρθρου 176 του ν. 4261/2014 «Πρόσβαση στη δραστηριότητα των πιστωτικών ιδρυμάτων
και προληπτική εποπτεία πιστωτικών ιδρυμάτων και επιχειρήσεων (ενσωμάτωση της Οδηγίας 2013/36/ΕΕ), κα-
τάργηση του ν. 3601/2007 και άλλες διατάξεις» (Α’ 107).
8. Τα άρθρα 49 και 62 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση
της Οδηγίας 2011/85/ΕΕ) - δημόσιο λογιστικό και άλλες
διατάξεις» (Α’ 143).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 108
22.01.2025 07:55:40
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 108/21.01.2025
9. Την παρ. 1α του άρθρου 12 του ν. 4316/2014 «Ίδρυση παρατηρητηρίου άνοιας, βελτίωση περιγεννητικής
φροντίδας, ρυθμίσεις θεμάτων αρμοδιότητας Υπουργείου Υγείας και άλλες διατάξεις» (Α’ 270), όπως συμπλη-
ρώθηκαν με τις διατάξεις της παρ. 1 του άρθρου 64 του
ν. 4486/2017 (Α’ 115).
10. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
11. Το άρθρο 27 του ν. 4771/2021 «Κύρωση: α) της
από 11.12.2020 Σύμβασης Δωρεάς μεταξύ του Ελληνικού
Δημοσίου, του Κοινωφελούς Ιδρύματος με την επωνυμία «Κοινωφελές Ίδρυμα Ιωάννη Σ. Λάτση (John S. Latsis
Public Benefit Foundation)» και του Ν.Π.Δ.Δ. με την επωνυμία «Γενικό Νοσοκομείο Αθηνών “Γ. ΓΕΝΝΗΜΑΤΑΣ”»
και β) της από 9.12.2020 Σύμβασης Δωρεάς μεταξύ του
Ελληνικού Δημοσίου, της 4ης Υ.Πε. Μακεδονίας και Θράκης, του Αντικαρκινικού Νοσοκομείου Θεσσαλονίκης
«Θεαγένειο», της Άννας Μαρίας Λουίζας Ιωάννη Λάτση
και της Ελληνικής Αντικαρκινικής Εταιρείας και λοιπές
διατάξεις του Υπουργείου Υγείας» (Α’ 16).
12. Την υπό στοιχεία Γ4β/Γ.Π.οικ. 42227/7-8-2024 κοινή απόφαση του Υπουργού και του Υφυπουργού Υγεί-
ας «Λήξη της παράτασης της θητείας του Διοικητή της
3ης Υγειονομικής Περιφέρειας (Υ.ΠΕ.) Μακεδονίας και
διορισμός νέου Διοικητή, ΤΣΑΛΙΚΑΚΗ ΔΗΜΗΤΡΙΟΥ»
(Υ.Ο.Δ.Δ. 855).
13. Την υπ’ αρ. 2/37345/0004/04-06-2010 κοινή υπουργική απόφαση «Απογραφή προσωπικού του δημοσίου
των ΝΠΔΔ και των ΟΤΑ α’ και β’ βαθμού και τη σύσταση
της Ενιαίας Αρχής Πληρωμής» (Β’ 784).
14. Την υπ’ αρ. 2/57873/24-08-2010 εγκύκλιο «Παροχή
οδηγιών για την εφαρμογή των άρθρων 5 έως 20 της
υπ’ αρ. 2/37345/0004/04-06-2010 κοινής υπουργικής
απόφασης, όπως τροποποιήθηκε και ισχύει, σχετικά με
την καταβολή των πάσης φύσεως αποδοχών, αμοιβών,
αποζημιώσεων και απολαβών μέσω της Ενιαίας Αρχής
Πληρωμής».
15. Το υπό στοιχεία 2000285 ΕΞ 2010/19-11-2011 έγγραφο της Ενιαίας Αρχής Πληρωμής «Παροχή συμπλη-
ρωματικών οδηγιών για την εφαρμογή των άρθρων 5 και
20 της υπ’ αρ. 2/37345/004/04-06-2010 κοινής υπουργικής απόφασης, όπως τροποποιήθηκε και ισχύει σχε-
τικά με την καταβολή των πάσης φύσεως αποδοχών,
αμοιβών, αποζημιώσεων και απολαβών μέσω της Ενιαίας
Αρχής Πληρωμής».
16. Την υπό στοιχεία 2/31029/ΔΕΠ/6-5-2016 εγκύκλιο
του Γενικού Λογιστηρίου του Κράτους  «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015 “Μισθολογικές ρυθμίσεις των υπαλλήλων
του Δημοσίου, των Οργανισμών Τοπικής Αυτοδιοίκησης
(ΟΤΑ) πρώτου και δεύτερου βαθμού, των Νομικών Προσώπων Δημοσίου (ΝΠΔΔ) και Ιδιωτικού Δικαίου (ΝΠΙΔ),
καθώς και των ΔΕΚΟ του κεφ. Α’ του ν. 3429/2005 και
άλλες μισθολογικές διατάξεις”» (Α’ 176).
17. Την υπ’ αρ. 2/1757/0026/12-1-2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για την
υπερωριακή, νυχτερινή, Κυριακών και εξαιρέσιμων ημερών εργασίας» (Β’ 17).
18. Την υπό στοιχεία Β1α/οικ. 64441/16-12-2024 απόφαση του Υπουργού Υγείας «Κατανομή πιστώσεων του
Τακτικού Προϋπολογισμού οικονομικού έτους 2025 του
Υπουργείου Υγείας σε επιμέρους Ομάδες Λογαριασμών»
(ΑΔΑ: ΡΩΘΔ465ΦΥΟ-Η00).
19. Την υπό στοιχεία 2/115309/ΔΠΓΚ/19-12-2024
Εγκύκλιο του Γενικού Λογιστηρίου του Κράτους «Εκτέλεση προϋπολογισμού οικονομικού έτους 2025» (ΑΔΑ:
66ΚΝΗ-ΙΕΔ).
20. Την υπό στοιχεία Γ4β/οικ.66148/23-12-2024 απόφαση του Υφυπουργού Υγείας «Καθιέρωση με αμοιβή
υπερωριακής, νυχτερινής και εξαιρέσιμων ημερών εργασίας του μόνιμου προσωπικού και του προσωπικού με
σχέση εργασίας ιδιωτικού δικαίου των Νοσοκομείων του
Ε.Σ.Υ., των Μονάδων Πρωτοβάθμιας Φροντίδας Υγείας,
ανά Υγειονομική Περιφέρεια, και του Ε.Κ.Α.Β. για το έτος
2025» (Β’ 7307).
21. Το γεγονός ότι οι δομές Πρωτοβάθμιας Φροντίδας
Υγείας, αρμοδιότητας της 3ης Υ.Πε. Μακεδονίας δύνανται να λειτουργούν σε 24ωρη βάση για επτά ημέρες
την εβδομάδα, κάθε μήνα και απαιτείται η απασχόληση
του προσωπικού κατά τις Κυριακές, αργίες, εξαιρέσιμες
ημέρες και νύχτες.
22. Το γεγονός ότι η προϋπάρχουσα έλλειψη προσωπικού σε όλες τις υπηρεσίες των δομών Πρωτοβάθμιας
Φροντίδας Υγείας οξύνθηκε μετά τις μαζικές συνταξιοδοτήσεις, με αποτέλεσμα οι εναπομείναντες εργα-
ζόμενοι να πρέπει να εργάζονται πολλές ώρες πέραν
του ωραρίου τους καθ’ όλη τη διάρκεια της εβδομάδας,
προκειμένου να ανταποκριθούν επαρκώς στα καθήκοντά τους.
23. Το γεγονός ότι για την αντιμετώπιση των παραπάνω αναγκών επιβάλλεται να απασχολούνται χίλιοι
πεντακόσιοι (1.500) υπάλληλοι διαφόρων κλάδων και
ειδικοτήτων, μόνιμοι και με σχέση εργασίας Ι.Δ.Ο.Χ., για
τετρακόσιες ογδόντα χιλιάδες (480.000) ώρες.
24. Το γεγονός ότι από τους ανωτέρω υπαλλήλους, θα
απασχοληθούν υπερωριακά μόνο όσοι θα χρειαστούν
για την αντιμετώπιση εξαιρετικών και επειγουσών υπηρεσιακών αναγκών, καθώς επίσης και την εκπλήρωση
των καθηκόντων τους, που δεν καθίσταται δυνατή εντός
του ωραρίου εργασίας τους.
25. Το γεγονός ότι από την απόφαση αυτή προκαλείται
δαπάνη ύψους εννιακοσίων χιλιάδων (900.000,00) ευρώ,
η οποία θα καλυφθεί από τις πιστώσεις του τακτικού προϋπολογισμού της Διοίκησης της 3ης Υ.Πε. Μακεδονίας.
26. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφασίζουμε:
Εγκρίνουμε την καθιέρωση υπερωριακής απογευματινής, νυχτερινής εργάσιμων και ημερήσιας ή νυχτερι-
νής απασχόλησης Κυριακών και εξαιρέσιμων, τόσο καθ’
υπέρβαση του υποχρεωτικού ωραρίου όσο και προς
συμπλήρωση του υποχρεωτικού ωραρίου, για χίλιους
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 108/21.01.2025
πεντακόσιους (1.500) υπαλλήλους, μόνιμους και με
σχέση εργασίας Ι.Δ.Ο.Χ., των Μονάδων Πρωτοβάθμιας
Φροντίδας Υγείας (Π.Φ.Υ.) αρμοδιότητας της Διοίκησης
της 3ης Υ.Πε. Μακεδονίας, για μέχρι τετρακόσιες ογδόντα χιλιάδες (480.000) ώρες και με κόστος εννιακόσιες
χιλιάδες (900.000,00) ευρώ (ΚΑΕ 0261, 0263), για το έτος
2025, για τους λόγους που αναφέρονται στο σκεπτικό
της παρούσας.
Οι ώρες απασχόλησης καθ’ υπέρβαση του υποχρεωτικού ωραρίου και η αποζημίωσή τους κατανέμονται ανά
εξάμηνο, χωρίς να υπάρχει δυνατότητα αυξομείωσης
μεταξύ των δύο εξαμήνων μέσα στο έτος, ως εξής:
ΕΞΑΜΗΝΑ
ΩΡΕΣ
ΔΑΠΑΝΗ
Α’ ΕΞΑΜΗΝΟ 2025
240.000
450.000,00 ΕΥΡΩ
(ΚΑΕ 0261- 0263)
Β’ ΕΞΑΜΗΝΟ 2025
240.000
450.000,00 ΕΥΡΩ
(ΚΑΕ 0261- 0263)
ΣΥΝΟΛΟ ΕΤΟΥΣ 2025
480.000
900.000,00 ΕΥΡΩ
(ΚΑΕ 0261- 0263)
Η απογευματινή υπερωριακή εργασία ορίζεται μέχρι
εκατόν είκοσι (120) ώρες ανά υπάλληλο ανά εξάμηνο.
Για τα πληρώματα ασθενοφόρων οι ως άνω ώρες ορίζονται μέχρι διακόσιες (200) ώρες ανά υπάλληλο ανά
εξάμηνο.
Η υπερωριακή εργασία κατά τις νυχτερινές ώρες ή κατά
τις Κυριακές και εξαιρέσιμες ημέρες, για υπαλλήλους που
ανήκουν σε υπηρεσίες που λειτουργούν, βάσει νόμου είτε
όλες τις ημέρες του μήνα είτε σε δωδεκάωρη ή εικοσιτετράωρη βάση, ορίζεται μέχρι ενενήντα έξι (96) ώρες για τις
νυκτερινές και μέχρι ενενήντα έξι (96) ώρες για τις Κυριακές και εξαιρέσιμες ημέρες ανά υπάλληλο ανά εξάμηνο.
Η κατανομή των ωρών υπερωριακής απασχόλησης θα
γίνεται κάθε φορά ανάλογα με τις ανάγκες της υπηρεσίας, χωρίς να γίνεται υπέρβαση των συνολικών ωρών, οι
οποίες εγκρίνονται με την παρούσα.
Υπεύθυνοι για την παρακολούθηση και τον έλεγχο της
πραγματικής ημερήσιας, νυχτερινής και εξαιρέσιμων
ημερών υπερωριακής απασχόλησης θα είναι οι Υπεύθυνοι Συντονισμού της Επιστημονικής Λειτουργίας των
Κέντρων Υγείας της 3ης Υ.Πε. Μακεδονίας.
Η απόφαση αυτή να δημοσιευθεί στην εφημερίδα της
Κυβερνήσεως.
Θεσσαλονίκη, 10 Ιανουαρίου 2025
Ο Διοικητής
ΔΗΜΗΤΡΙΟΣ ΤΣΑΛΙΚΑΚΗΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπό στοιχεία 59479 ΕΞ 2024/31.12.2024 απόφαση του Υπουργού Εσωτερικών που δημοσιεύθηκε
στην Εφημερίδα της Κυβερνήσεως (Β’ 7542), στη σελίδα
80723, στη β’ στήλη, στην υποπερ. iv) της περ.  ε , στους
στίχους 14-16 εκ των κάτω, διορθώνεται:
το εσφαλμένο: «Η συνολική μοριοδότηση των περιπτώσεων (iii) και (iv), (v) δεν μπορεί να υπερβαίνει τα
200 μόρια κατ’ ανώτατο όριο.»,
στο ορθό: «Η συνολική μοριοδότηση των περιπτώσεων (iii) και (iv) δεν μπορεί να υπερβαίνει τα 200 μόρια
κατ’ ανώτατο όριο.».
(Από το Υπουργείο Εσωτερικών)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 108/21.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200108.pdf | Tokens: 13802]